Humane Society International în Romania devine 'Humane World for Animals'
Humane Society International, organizație pentru protecția animalelor activă în România din 2019, anunță că își va schimba numele în Humane World for Animals, potrivit unui comunicat emis redacției. Noul nume a fost ales pentru a reflecta faptul că misiunea organizației este să realizeze schimbări pe termen lung pentru animalele din România și din întreaga lume. Schimbarea intră în vigoare de astăzi și evidențiază impactul global al organizației, reafirmând angajamentul acesteia față de toate animalele.